Google Earth

Google Earth es un logicial, proprietat de la societat Google, permetent una visualizacion de la Tèrra ambe un assemblatge de fotografias aerianas o satellitàrias. Ancianament produch per Keyhole inc., alara d'accès pagant, aqueste logicial permet a tot utilizaire de subrevolar la Tèrra e de zoomar sus un lòc de sa causida. Segon las regions geograficas, las informacions disponiblas son mai o mens precisas. Atal un abitant d'una metropòli pòt localizar son restaurant preferit, obténer una vista en 3D dels immòbles de la metropòli, alara que la resolucion de las fòtos d'una granda partida de la Tèrra es fòrça febla. La modelizacion en tres dimensions de las construccions, inicialament realizada ambe lo logicial SketchUp, es uèi creada automaticament ambe l'ajuda d'algorismes utilizant per una part las presas de vistas de Street View e de las donadas d'altitud.

En octobre de 2011, Google anóncia que Google Earth foguèt telecargat e installat mai d'un miliard de còp a travèrs la planeta. Aquò ne fa lo SIG mai utilizat de tota l'istòria.
Categoria:Logicial proprietari
Categoria:Google
Categoria:Logicial per Windows
Categoria:Logicial per Linux